રાજકોટના આંબેડકરનગરમાં રહેતી સોનલ રામબહાદુર કુશવા નામની એક વિદ્યાર્થિનીનું ચોટલો કપાતા અા કૃત્ય લાલ કપડાંવાળી સ્ત્રીએ કર્યું હોવાનું જાતજાતોની વાતો વહેતી થઈ હતી. વિજ્ઞાન જાથાના કાર્યકરોએ પોલીસને સાથે રાખી ઊઁડી તપાસ શરૂ કરી હતી. ઊંડી તપાસમાં સોનલની ઉલટતપાસ કરી ઈલેક્ટ્રિક શોર્ટ આપવું પડશે તેવું કહેતા સોનલે અફવા અને અંધશ્રદ્ધા ફેલવવા આ તરકટ રચ્યું હોવાની કબૂલાત કરી હતી. આ ઉપરાંત ઓમનગરમાં રહેતી ઈન્દુબહેન નામની મહિલાના પણ વાળ કપાતા દહેશત ઊભી થઈ હતી. આ ઘટનામાં પણ અફવા અને અંધશ્રદ્ધા ફેલાવતા ઘરના સભ્યોની સંડોવણી હોવાનું બહાર આવ્યું હતું. ચોટીકાંડમાં પોતાના તરફ ધ્યાન ખેંચવા જાતે જ કૃત્ય કર્યું હોવાનું બહાર આવ્યું હતું. વિજ્ઞાન જાથાએ લોકોને અંધશ્રદ્ધા અને અફવાથી દૂર રહેવા અપીલ કરી છે.